אליונה אליונה

אליונה אולהיבנה סברננקו (באוקראינית: Альо́на Олегівна Савране́нко; נולדה ב-14 ביוני 1991), הידועה בשם הבמה שלה אליונה אליונה (באוקראינית: Alyona Alyona), היא ראפרית וכותבת שירים אוקראינית. בשנת 2019 הוציאה את אלבום הבכורה שלה, Pushka. מאוחר יותר יצאה לו מהדורת דלוקס בשם V khati MA.

אליונה כונתה על ידי כלי התקשורת באוקראינה כ"כוכבת הפופ החדשה במדינה".<ref name="comma"></ref><ref name="karabas"></ref> במאמר בשם "15 European Pop Acts Who Matter Right Now" של הניו יורק טיימס הושוותה לאזיליה בנקס.<ref></ref><ref></ref> היא ייצגה את אוקראינה באירוויזיון 2024 עם השיר "Teresa & Maria", שיתוף פעולה עם הזמרת ג'רי הייל. השיר הגיע למקום השלישי.

== שנותיה הראשונות ==
אולהיבנה נולדה ביישוב קפיטניבקה שבמחוז קירובוהראד, אז הרפובליקה הסובייטית הסוציאליסטית האוקראינית.<ref></ref> היא בעלת שני תארים אקדמיים,<ref></ref> שאחד מהם היה מהאוניברסיטה הממלכתית-פדגוגית על שם גריגורי סקובורודה בעיר פריאסלאב. תחילה עבדה כגננת בגן ילדים בברישיבקה שבמחוז קייב.<ref></ref><ref></ref> לאחר מכן ניהלה גן פרטי משלה.<ref></ref> לאחר שצברה פופולריות כזמרת החליטה לפרוש מעבודתה.

== קריירה ==
במחצית הראשונה של העשור הראשון של המאה ה-21 החלה לכתוב שירי ראפ מתוך ניסיון לפרוץ לעולם המוזיקה ככותבת. שם הבמה הראשון שלה היה אליונה אל. קאידה (מעוצב כ-"Alyona Al.kaida").<ref>[https://www.youtube.com/watch?v=3CnzlcdC3iw Катя Джетнет и Алена Алькаида&nbsp;— Манекен (HD)]. YouTube</ref><ref>[https://www.youtube.com/watch?v=Y-b4Jl0ZDNI Альона Al.kaida & Extremalka&nbsp;— Цей біт]. YouTube</ref><ref>[https://www.youtube.com/watch?v=h1Exn83p-tA Альона Al.kaida&nbsp;— Частинку добра]. YouTube</ref>

תחת הכינוי הנוכחי שלה, אליונה אליונה, הוציאה באוקטובר 2018 את הווידאו קליפ הראשון שלה עבור "Rybky". ב-24 באוקטובר פורסם הקליפ השני של אותו השיר, הפעם בבימוי והפקה מקצועית. ב-12 בנובמבר יצא הסרטון של "Holovy", שבחודשו הראשון צבר כמיליון צפיות.<ref></ref> שני קטעי וידאו נוספים עלו ליוטיוב מאוחר יותר: "Vidchyniai" ב-30 בנובמבר ו-"Zalyshaiu svii dim" בדצמבר, המספר על עזיבתה של אליונה מברישיבקה.

בינואר 2019 הוציאה שיר בשם "Obitsianky" ("הבטחות") במהלך עיצומן של המעילות הפוליטיות של פטרו פורושנקו.<ref></ref><ref></ref> ב-8 באפריל פורסם אלבום הבכורה שלה, Pushka.<ref name="NOTATKY"></ref> הוא כלל ארבע שירים שכבר פורסמו, ותשעה חדשים, כולל "Padlo", דואט עם אלינה פאש.<ref></ref><ref></ref> באותו חודש הוכתרה על ידי מגזין ווג כ"כוכבת הפופ הבלתי-צפויה של אוקראינה".<ref></ref><ref></ref>

באוגוסט 2019 הופיעה אליונה אליונה בפסטיבל סיגט בבודפשט, בירת הונגריה.<ref></ref> בדצמבר כתבה את "Vilna", שבוצע על ידי טינה קרול ויוליה סנינה ונכלל בפסקול של הסרט Viddana.<ref></ref> ב-7 בפברואר 2020 חתמה חוזה הקלטות בשלוחה הפולנית של חברת התקליטים דאף ג'אם.<ref name="Lables"></ref> ב-15 בינואר 2021 זכתה בפרס הקהל בתחרות הכישרונות האירופאית מיוזיק מובס.<ref>[https://www.euneighbours.eu/en/east/stay-informed/news/rapper-ukraine-wins-music-moves-europe-talent-award-co-funded-creative Rapper from Ukraine wins Music Moves Europe Talent Award co-funded by Creative Europe]</ref>

בפברואר 2023 הופיעה בישראל ביחד עם נטע ברזילי במועדון הבארבי בתל אביב.

בשנת 2021 הייתה חלק ממצבת השופטים של הקדם האוקראיני לאירוויזיון 2021. בשנת 2024 הוציאה עם ג'רי הייל דואט בשם "Teresa & Maria".<ref></ref> מאוחר יותר הוכרז כי הצמד עתיד להשתתף בקדם האוקראיני לאירוויזיון 2024. הוא נערך ב-4 בפברואר אותה השנה, בו ניצחו השתיים עם השיר "Teresa & Maria", ונבחרו לייצג את אוקראינה באירוע האירוויזיון השנה.<ref></ref> השתיים התחרו בחצי הגמר הראשון של התחרות, שנערך ב-7 במאי, ממנו העפילו לשלב הגמר. ב-11 במאי ביצעו את שירן על בימת גמר אירוויזיון 2024. הן סיימו במקום השלישי עם 453 נקודות.

== דיסקוגרפיה ==
=== מיני-אלבומים ===
* 2022: Dai Boh (ביחד עם ג'רי הייל)

=== אלבומי אולפן ===
* 2019: Pushka
* 2019: V khati MA
* 2021: Galas
* 2021: Lava

== קישורים חיצוניים ==
* 

== הערות שוליים ==

קטגוריה:זמרות אוקראיניות
קטגוריה:ראפריות
קטגוריה:נציגי אוקראינה באירוויזיון
קטגוריה:משתתפי אירוויזיון 2024
קטגוריה:ילידות 1991